ROMÂNIA
JUDETUL TIMIŞ							
MUNICIPIUL TIMISOARA
PRIMAR

EXPUNERE DE MOTIVE  PRIVIND OPORTUNITATEA PROIECTULUI DE HOTĂRÂRE

privind aprobarea  funcționării provizorie până în data de 30.11.2017,  
a activităţii serviciilor de piaţă (comerţ cu legume, fructe, flori) 
 din Piaţa Badea Cârţan   în Piaţa Traian

1. Descrierea situatiei actuale
Piața Badea Cârțan este piață agroalimentară, în  care se își desfășoară activitatea atât producători agricoli cât și comercianți. În forma actuală construcția nu este pe deplin funcțională, având în vedere curenții de aer care circulă sub cupola  pieței atât în sezonul cald cât și în sezonul rece, fapt care conduce la un disconfort major atât pentru comercianți cât și pentru populație.

1. Schimbari preconizate și rezultate așteptate
În vederea îmbunătățirii condiților de desfășurare a activității de comercializare a produselor agroa-alimentare din Piața Badea Cârțan, se vor executa lucrări de reamenajare ce constă în construirea de chioșcuri și a unei hale sub structura de acoperire existentă. Pe perioada derulării lucrărilor vor rămâne funcționale în Piața Badea Cârțan următoarele: complexul comercial, hala de lactate, două chioșcuri din vecinătatea complexului comercial și chioșcurile de flori. 


1. Concluzii
Pentru ca populaţia din zonă să nu fie afectată de închiderea Pieței Badea Cârțan pe perioada lucrărilor de modernizare, se impune derularea activităţilor de comerţ într-o altă locaţie din apropiere. Astfel cel mai apropiat teren este cel din Piața Traian, care este înscris în CF nr. 419040 CF vechi nr. 2, Top 5745, în suprafață de 7800 mp, proprietar Primăria Municipiului Timişoara.
Urmare a celor prezentate mai sus, consider necesară și oportună aprobarea funcționarea provizorie până în data de 30.11.2017 a activității din Piața Badea Cârțan în Piața Traian. 

